Diari Oficial de la Generalitat Valenciana


Sumari del DOGV 8198, del 26-12-2017 (2017/11679)

RESOLUCIÓ de 13 de desembre de 2017, del director general d'Economia, Emprenedoria i Cooperativisme, per la qual s'acorda traslladar la quantitat d'1.539.000 euros des del primer al segon dels períodes en què es divideix, en 2017, la convocatòria oberta d'ajudes a la integració laboral de persones desempleades com a sòcies treballadores o de treball de cooperatives i societats laborals, convocada mitjançant Resolució de 5 de maig de 2017, del conseller d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8198

Data del DOGV
:   26-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11935


Data del document
:   13-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 13 de desembre de 2017, del director general d'Economia, Emprenedoria i Cooperativisme, per la qual s'acorda traslladar la quantitat d'1.539.000 euros des del primer al segon dels períodes en què es divideix, en 2017, la convocatòria oberta d'ajudes a la integració laboral de persones desempleades com a sòcies treballadores o de treball de cooperatives i societats laborals, convocada mitjançant Resolució de 5 de maig de 2017, del conseller d'Economia Sostenible, Sectors Productius, Comerç i Treball. [2017/11946]  
Vista la Resolució de 5 de maig de 2107, del conseller d'Economia Sostenible, Sectors Productius, Comerç i Treball per la qual es convoquen determinades ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, per a l'exercici 2017 (DOGV 8042, 18 de maig).  
  
Per mitjà de la dita resolució es convoquen, entre altres, subvencions per raó de la incorporació de persones desempleades com a sòcies treballadores o de treball a cooperatives i societats laborals, que es financen amb càrrec al programa pressupostari 322.5, línia de subvenció S5266000, fins a un total de 2.240.000 euros.  
Vist que l'apartat 3 del resolc segon de l'esmentada resolució estableix que les subvencions per raó de la incorporació de persones desempleades com a sòcies treballadores o de treball a cooperatives i societats laborals, es concediran en règim de convocatòria oberta, establint-se, als dits efectes dos períodes i que s'estableix expressament que conforme autoritza l'article 59 del Reglament de la Llei general de subvencions, quan a la finalització del primer període s'hagen concedit les subvencions corresponents i no s'haja esgotat l'import màxim a atorgar, es podrà traslladar la quantitat no aplicada a les posteriors resolucions que recaiguen en el segon període, prèvia resolució que acordarà expressament les quanties a traslladar i la seua aplicació al segon dels períodes establits.  
Atés que, a la finalització del primer dels dos períodes en què s'articula, per a l'exercici 2017, la convocatòria oberta de les subvencions per raó de la incorporació de persones desempleades com a sòcies treballadores o de treball a cooperatives i societats laborals, únicament s'han concedit ajudes per import de 291.000 euros, d'un total d'1.930.000 euros, restant, per tant sense aplicar al finançament de les corresponents ajudes la quantitat d'1.639.000 euros.  
  
Vist que tant l'article 59 del Reglament de la Llei general de subvencions, aprovat per Reial decret 887/2006, de 21 de juliol, com la resolució de convocatòria d'aquestes ajudes, autoritzen que quan a la finalització d'aquest primer període s'hagen concedit les subvencions corresponents i no s'haja esgotat l'import màxim a atorgar, es puga traslladar la quantitat no aplicada a les posteriors resolucions que recaiguen en el segon període, prèvia resolució que acordarà expressament les quanties a traslladar i la seua aplicació al segon dels períodes establits.  
  
Vista la delegació que a aquest efecte es conté en l'article 7.1.d en favor de la persona titular de la direcció general competent en matèria de foment de l'economia social, per a dictar la resolució de trasllat de les quanties que hagen d'incorporar-se al finançament de convocatòries que es tramiten en règim de convocatòria oberta, en els casos en què es preveja en la dita orde i en la corresponent convocatòria de l'exercici, de conformitat amb el que disposa l'article 59 del Reglament de la Llei general de subvencions.  
Considerant que, per a preservar degudament els drets de les sol·licitants del primer dels períodes de la convocatòria i atendre eventuals reclamacions o recursos de les mateixes, s'estima suficient no traslladar al segon període la quantitat de 100.000 euros, resolc:  
  
Primer  
Mantindre afecte al primer dels períodes de la convocatòria oberta per a la concessió de subvencions per raó de la incorporació de persones desempleades com a sòcies treballadores o de treball a cooperatives i societats laborals, convocades mitjançant Resolució de 5 de maig de 2017, del conseller d'Economia Sostenible, Sectors Productius, Comerç i Treball, finançament per import de 100.000 euros, a fi de garantir les eventuals reclamacions o recursos que hagen de reconéixer-se a favor de les sol·licitants del primer període de la convocatòria.  
  
  
Segon  
Traslladar la resta del finançament no aplicada en el primer dels dos períodes en què es divideix la convocatòria, acordant, en conseqüència el trasllat d'un total d'1.539.000 euros, al finançament del segon dels períodes establits en la convocatòria per a la concessió de les ajudes de referència.  
  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, i del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 13 de desembre de 2017.- El conseller d'Economia Sostenible, Sectors Productius, Comerç i Treball, p. d. (article 7 de l'Ordre 23/2016, de 27 d'octubre; DOGV 7907), el director general d'Economia, Emprenedoria i Cooperativisme: Francisco Álvarez Molina.